Posted by: Helena | 2012/06/28
Welkom terug. Ek hoop die kort vakansie het Dr goed laat uit rus.
Ek is by ''n dieetkundige nou (uiteindelik) het laas maand 2 kg''s verloor. Ek neem Antagolin saam met my Glucophage. Enigste slegte ding nou is, kry nie tyd vir oefen nie.
Ek is so bedrywig by die werk en werk saans tot laat. En Curves bly net tot half 8 oop en dan sit ek nog by die werk.
Ek stap dan net naweke wat defnitief nie genoeg is nie. Sommer gewonder watter " tuis" oefeninge kan ek doen om my hartslag te vermeerder.
EN NET WEER DANKIE! Ek sou sonder Dr nie die regte stappe geneem het nie.
Baie dankie vir jou gawe woorde van verwelkoming -die vakansie was baie nodig, en besonder aangenaam. Ek is besonder bly dat jy nou uiteindelike by 'n dieetkundige uitgekom het en dat jy 2 kg laas maand verloor het. Dit is Baie jammer dat jy nie weens jou nuwe werk nie by Curves kan uitkom nie, aangesien ek reken dit het jou baie gebaat. Maar jy weet nou hoe belangrik oefening is en ek wil jou graag aanmoedig om nou op jou eie voort te gaan. Tipiese oefeninge wat mens by die huis kan doen, wat jou harslag vermeerder (sg. "anaërobiese" oefeninge) sluit in: touspring - goedkoop, maklik en kan op enige plek en tyd gedoen word; flink stap indien moontlik in jou omgewing; fietsry of "spinning" op 'n vaste fiets (hier is dit nodig om wel die apparaat aan te koop). Onthou tog asb dat jy stadig met ligte oefening moet begin en dan oor tyd weer meer doen. bv. touspring - spring aan die begin baie stadig vir 5-10 min een of 2 keer per dag. Na 'n week kan jy of vinniger spring of langer en sodoende stadig maar seker jou oefening verhoog tot 30 minute per dag teen 'n vinnige tempo.